《次韵江府判游阳华江丈□春间携家再来》
宋代·李长庚

尘外非无境，壶中自有天。
从来招别驾，於此漱寒泉。
铭已得元结，记须烦子年。
重游知更好，出谷趁莺迁。

作者简介：宋道州江华人，一作宁远人。高宗绍兴二十四年进士。历官五十年，仕至朝议大夫。廉洁自守，不事生产，惟积书数千卷。卒年八十六。有《冰壶集》。